Το **Ρότενμπουργκ ομπ ντερ Τάουμπερ** (γερμανικά **Rothenburg ob der Tauber** (Γερμανική προφορά: ˈʁoːtn̩bʊɐ̯k ɔp deːɐ̯ ˈtaʊbɐ ( ακούστε))) είναι πόλη στην περιοχή Άνσμπαχ (Ansbach) της Μέσης Φρανκονίας (Mittelfranken) στην Φρανκονική περιοχή της Βαυαρίας, στη Γερμανία. Το Ρότενμπουργκ είναι διάσημο για την καλά διατηρημένη μεσαιωνική παλιά του πόλη, που αποτελεί πόλο έλξης για τουρίστες από όλο τον κόσμο. Πρόκειται για μέρος του δημοφιλούς Ρομαντικού Δρόμου που διαπερνά τη νότια Γερμανία.

Το Ρότενμπουργκ ήταν Ελεύθερη Αυτοκρατορική Πόλη από τα τέλη του Μεσαίωνα μέχρι το 1803.

Ονομασία
--------

Δημαρχείο Ρότενμπουργκ
Το μεσαιωνικό τείχος της πόλης και ο αμυντικός πύργος *Klingentorturm*
Νότια άποψη του Ρότενμπουργκ από τον κήπο του κάστρου
Το όνομα "Roothenburg ob der Tauber" σημαίνει (ακριβής μετάφραση από τα γερμανικά), το "Κόκκινο φρούριο πάνω από το Τάουμπερ". Η ονομασία φανερώνει την ακριβή τοποθεσία της πόλης- πάνω σε ένα οροπέδιο με θέα το ποτάμι Tauber. Ως προς το όνομα "Ρότενμπουργκ", κάποιοι λένε ότι προέρχεται από τις γερμανικές λέξεις *rot* (κόκκινο) και *burg* (burgh, μεσαιωνικός οχυρωμένος οικισμός), αναφερόμενος στο κόκκινο χρώμα από τις στέγες των σπιτιών, τα οποία έχουν θέα στο ποτάμι. Το όνομα μπορεί επίσης να αναφέρεται στη διαδικασία του μουσκέματος του λιναριού για την παραγωγή του λινού ("*σάπιο*" στο γερμανικά).

Ιστορία
-------

### Μεσαίωνας

Κατά τη διάρκεια του 950, κατασκευάστηκε από τον Κόμη του Κόμπουργκ - Ρότενμπουργκ το σύστημα ύδρευσης που βρίσκεται στον σύγχρονο κήπο του κάστρου.

Το 1070, ο Κόμης Κόμπουργκ - Ρότενμπουργκ, στον οποίο επίσης άνηκε το χωριό Gebsattel, έχτισε το κάστρο Ρότενμπουργκ στην κορυφή του βουνού πάνω από τον Ποταμό Tauber.

Η δυναστεία του Κόμητος Κόμπουργκ - Ρότενμπουργκ έσβησε το 1116. Ο τελευταίος κόμης, ο Κόμης Χάινριχ, Αυτοκράτορας Ερρίκος Ε΄ της Αγίας Ρωμαϊκής Αυτοκρατορίας διόρισε τον ανιψιό του Κόνραντ φον Χοενστάουφεν (Konrad von Hohenstaufen) ως διάδοχο των ιδιοκτησιών του Κόμπουργκ - Ρότενμπουργκ.

Το 1142, ο Κόνραντ φον Χοενστάουφεν, ο οποίος έγινε Κορράδος Γ΄ της Γερμανίας (1138-52) και αυτοαποκαλούμενος Βασιλιάς των Ρωμαίων, διαπραγματεύτηκε ένα μέρος της μονής του Neumünster στο Würzburg πάνω από το χωριό Detwang και έχτισε το κάστρο Στάουφφερ - Ρότενμπουργκ σε αυτό το φθηνότερο οικόπεδο. Εκεί ίδρυσε το δικαστήριο και διόρισε επόπτες ως επιμελητές του.

Σε 1170, η πόλη του Ρότενμπουργκ ιδρύθηκε κατά τον χρόνο ολοκλήρωσης του κάστρου Staufer. Το κέντρο της πόλης ήταν η αγορά και η Εκκλησία του Αγίου Ιακώβου (στα γερμανικά: S*t. Jakob*). Μπορεί να δει κανείς την ανάπτυξη της αρχαιότερης οχύρωσης, το παλιό κελάρι/παλιά τάφρο και την αγορά του γάλακτος. Τα τείχη και οι πύργοι χτίστηκαν το 13ο αιώνα. Διασώζονται ο "Λευκός Πύργος" και ο "Πύργος Markus" με την αψίδα Röder.

Από το 1194 έως το 1254, οι εκπρόσωποι της δυναστείας των Staufer κυβέρνησαν την περιοχή γύρω από το Ρότενμπουργκ. Εκείνη την περίοδο, το τάγμα του Αγ. Ιωάννη και άλλα τάγματα ιδρύθηκαν κοντά στην Εκκλησία του Αγίου Ιακώβου και ένα Δομινικανό μοναστήρι (1258).

Το 1274 παραχωρήθηκαν στο Ρότενμπουργκ προνόμια από τον Βασιλιά Rudolf of Habsburg ως μια Ελεύθερη Αυτοκρατορική Πόλη. Δημιουργήθηκαν στην πόλη τρεις διάσημες αγορές και τους επόμενους αιώνες η πόλη είχε μεγάλη ανάπτυξη.he city expanded. Οι πολίτες της πόλης και οι Ιππότες του Hinterland έχτισαν το Φραγκισκανικό μοναστήρι και το νοσοκομείο της πόλης (το 1378/78 εντάχθηκαν εντός των τειχών της πόλης). Το German Order ξεκίνησε το χτίσιμο της εκκλησίας του Αγίου Ιακώβου, η οποία χρησιμοποιείται από το 1336. Το προσκύνημα *Heilig Blut* (κυρ. Άγιο Αίμα) προσέλκυσε πολλούς προσκυνητές στο Ρότενμπουργκ- ο πληθυσμός τότε ήταν περίπου 5,500 άτομα εντός των τειχών και 14,000 εκτός των τειχών της πόλης.

Το 1356 το κάστρο Staufer καταστράφηκε από έναν ισχυρό σεισμό, ενώ το τελευταίο απομεινάρι του αποτελεί το εκκλησάκι St. Blaise.

### Ο τριακονταετής πόλεμος

Τον Οκτώβριο του 1631, κατά τη διάρκεια του Τριακονταετή Πολέμου, ο καθολικός Johann Tserclaes, Κόμης του Tilly, θέλησε να διασχίσει από το Ρότενμπουργκ τον στρατό του, ο οποίος αποτελούταν από 40,000 στρατιώτες. Λόγω του άσχημου χειμώνα, ζήτησε να μπει στην πόλη για να βρουν οι 40,000 στρατιώτες του τροφή και κατάλυμα. Αν και η πόλη ήταν αρκετά μικρή, δε δίστασε να τους απαγορεύσει την είσοδο και να βρεθεί σε κατάσταση Πολιορκίας. Διατηρώντας το αριθμητικό τους πλεονέκτημα, οι στρατιώτες του Tilly εύκολα νίκησαν το Ρότενμπουργκ έχοντας απώλειες μόνο 300 στρατιώτες. Με το πέρας του χειμώνα συνέχισαν την πορεία τους, εγκαταλείποντας το Ρότενμπουργκ φτωχό και σχεδόν άδειο.

Επιπλέον, το 1634 η βουβωνική πανώλη εξολόθρευσε μεγάλο μέρος του πληθυσμού, ενώ οι πλούσιοι κάτοικοι και οι μοναχοί τράπηκαν σε φυγή. Χωρίς καμία δύναμη και χρήματα, το Ρότενμπουργκ σταμάτησε να αναπτύσσεται - πράγμα που συντέλεσε στο διατηρήσει έως και σήμερα τον μεσαιωνικό του χαρακτήρα, με τους πύργους και δεκάδες σπίτια διατηρημένα από τότε.

### 19ος αιώνας

Από το 1803, η πόλη αποτελεί μέρος της Βαυαρίας. Ο διάσημος γερμανός ζωγράφος τοπίων Eugen Bracht επισκέφθηκε το Ρότενμπουργκ το 1877 και αν και έμεινε μόνο δύο ημέρες, ήταν σαφώς εντυπωσιασμένος. Μερικά χρόνια αργότερα, ειδικά καλλιτέχνες του Ρομαντισμού, όπως ο Hans Thoma και ο Carl Spitzweg, επισκέφθηκαν το Ρότενμπουργκ ακολουθούμενοι από το πρώτο κύμα τουριστών. Νόμοι δημιουργήθηκαν για να αποτρέψουν σημαντικές αλλαγές στην πόλη.

### Σύγχρονη εποχή

Το Ρότενμπουργκ είχε ξεχωριστή σημασία για τους ιδεολόγους Ναζί. Θεωρούσαν ότι επρόκειτο για την επιτομή της γερμανικής πατρίδας. Κατά τη δεκαετία του 1930, η ναζιστική οργάνωση KDF (*Kraft durch Freude*) "Δύναμη μέσω της Ευτυχίας" διοργάνωνε συχνά ημερήσια ταξίδια εκεί από όλο το ράιχ. Αυτή η πρωτοβουλία την υποστήριζαν σθεναρά οι κάτοικοι του Ρότενμπουργκ- πολλοί από τους οποίους συμμερίζονταν τις απόψεις των εθνικοσοσιαλιστών- τόσο λόγω των χρηματικών απολαβών που απολάμβαναν, όσο και επειδή θεωρούσαν την πόλη τους την επιτομή της γερμανικής ιδιοσυγκρασίας. Τον Οκτώβριο του 1938 όλοι οι Εβραίοι πολίτες εκδιώχθηκαν από το Ρότενμπουργκ.

Η δημιουργία της ιδανικής ναζιστικής κοινότητας, υπενθύμιζε στους πολίτες της Γερμανίας τον τρόπο με τον οποίο οι Ναζί επιθυμούσαν να ζουν ως οικογένεια και ως κοινότητα. Το Ρότενμπουργκ απλά ήταν το απόλυτο παράδειγμα της Ναζιστικής ιδεολογίας- ως η ιδανική οικογενειακή ζωή. Στη συνέχεια και άλλες γερμανικές πόλεις αντέγραψαν αυτό το παράδειγμα του Ρότενμπουργκ, δημιουργώντας την τάση αναγνώρισης της κοινότητας του Ρότενμπουργκ ως την ιδανική ναζιστική κοινότητα, όπως εμφανιζόταν στην προπαγάνδα της εποχής.

Ο ξεχωριστός αυτός τρόπος ζωής υποστηρίχθηκε περισσότερο όταν εισήχθη η ανατροφή των υιών της ναζιστικής Γερμανίας, οι οποίοι αρχικά μεγάλωναν σε μια ναζιστική ή χιτλερική οργάνωση, έπειτα προστάτευαν τα ιδανικά της ναζιστικής Γερμανίας και του Φύρερ Αδόλφου Χίτλερ ως πολίτες ή ως στρατιωτικό προσωπικό. Έτσι μόρφωναν την κεντρική ιδέα του ναζιστικού πατριωτισμού, προστατεύοντας τα δικά τους πιστεύω. Με πολλούς τρόπους το Ρότενμπουργκ επιδείκνυε βασικά στοιχεία της ναζιστικής ιδεολογίας και υποστήριζε την διάδοσή της σε ολόκληρη τη Γερμανία και οπουδήποτε στην Ευρώπη ζούσε γερμανόφωνος πληθυσμός.

Τον Μάρτιο του 1945, κατά τη διάρκεια του Β' Παγκόσμιου Πόλεμου, Γερμανοί στρατιώτες παρέμειναν στην άμυνα του Ρότενμπουργκ. Στις 31 Μαρτίου έπεσαν βόμβες στην πόλη από 16 αεροπλάνα, σκοτώνοντας 37 ανθρώπους και καταστρέφοντας 306 σπίτια, 6 δημόσια κτίρια, 9 παρατηρητήρια και πάνω από 2,000 feet (610 m) του τείχους.

Ένας Αμερικάνος υψηλόβαθμος στρατιωτικός, ο John J. McCloy, γνωρίζοντας την ιστορική σημασία και την ομορφιά του Ρότενμπουργκ, διέταξε από τον Αμερικάνο Στρατηγό Jacob L. Devers να μη προβεί σε περαιτέρω καταστροφή της πόλης.

Οι Δήμαρχοι
-----------

* 1945–1952: Friedrich Hörner, SPD
* 1952–1964: Dr. Erich Lauterbach (1879–1966), ανεξάρτητος
* 1964–1976: Alfred Ledertheil, SPD
* 1976–1988: Oskar Schubert
* 1988–2006: Herbert Hachtel (born 1941), SPD
* since 2006: Walter Hartl (born 1956), ανεξάρτητος

Η Πόλη
------

Το δημαρχείο *Rathaus* είναι ένα αξιοσημείωτο αναγεννησιακό κτήριο. Το πίσω Γοτθικό μέρος του κτιρίου χρονολογείται από το 1250 και το μπροστά μέρος του κτηρίου σε Αναγεννησιακό ρυθμό προστέθηκε το 1572. Αυτό το κτίριο ήταν η έδρα της κυβέρνησης για την πόλη-κράτος κατά τη διάρκεια του μεσαίωνα και για την πόλη του Ρότενμπουργκ από το έτος σχηματισμού της ομοσπονδιακής κυβέρνησης. Ο πύργος του δημαρχείου του Ρότενμπουργκ ob der Tauber είναι ένα από τους μοναδικούς προσβάσιμους πύργους της πόλης του Ρότενμπουργκ. Ο άλλος είναι ο πύργος Roedertor στο ανατολικό άκρο της πόλης, και είναι ανοιχτός καθημερινά για τους επισκέπτες που έχουν την ευκαιρία να απολαύσουν τη θέα της πόλης από το υψηλότερο δωμάτιο του κτιρίου (61 μέτρα ύψος).Το δωμάτιο επίσης περιέχει χειρόγραφα σχετικά με την κατασκευή και την ιστορία του τείχους της πόλης.

Θέα του Ρότενμπουργκ από την κορυφή του πύργου Roeder
Ενώ τα κτίρια εντός των τειχών της πόλης αντανακλούν την μεσαιωνική ιστορία, η πόλη δεν παύει να είναι μια φυσιολογική μοντέρνα γερμανική πόλη με μια παραχώρηση στο εμπόριο τουρισμού. Στους τουρίστες απευθύνονται πολλά καταστήματα και ξενοδοχεία που είναι συγκεντρωμένα γύρω από την Πλατεία του δημαρχείου και σε άλλους μεγάλους δρόμους (όπως οι Herrngasse και Schmiedgasse). Επίσης στην πόλη βρίσκεται το Μουσείων των Εγκλημάτων, που περιέχει διάφορες συσκευές ποινών και βασανιστηρίων που χρησιμοποιούνταν κατά τον Μεσαίωνα. Αυθεντικό γλύκισμα του  Ρότενμπουργκ ob der Tauber αποτελεί η "χιονόμπαλα" (γερμ. Schneeball)- τηγανητή ζύμη σε σχήμα σαν μια μπάλα που καλύπτεται είτε με άχνη ζάχαρη ή σοκολάτα.

Κύρια αξιοθέατα
---------------

### Μουσεία

Έκθεμα στο Μουσείο Εγκλημάτων
* Το Μουσείο Εγκλημάτων (*Kriminalmuseum*) δίνει μια εικόνα για τη δικαστική τιμωρία κατά τα τελευταία 1000 χρόνια. Τα εκθέματα περιλαμβάνουν όργανα βασανιστηρίων, μεσαιωνικά νομικά κείμενα και οδηγίες σχετικά με το κυνήγι των μαγισσών.
* Το αυτοκρατορικό Μουσείο της Πόλης *(Reichsstadtmuseum)* με δημοτικές συλλογές και μια συλλογή όπλων
* Το Μουσείο Παιχνιδιών (*Puppen - und: Spielzeugmuseum*)
* Το Μουσείο των Χριστουγέννων (*Weihnachtsmuseum "Käthe Wohlfar"*)
* Το Σπίτι του Τεχνίτη (*Handwerkerhaus*) με 11 δωμάτια που εξομοιώνουν την καθημερινή ζωή των οικογενειών μαστόρων στο Ρότενμπουργκ

### Κτίρια

* Η εκκλησία του Αγίου Ιακώβου με το τέμπλο "Άγιο Αίμα" από το Tilman Riemenschneider
* Τα τείχη της πόλης
* Το κτίριο Plönlein
* Το οχυρό Spital(*Spitalbastei*)
* Η εκκλησία St. Wolfgang Εκκλησία στην πύλη *Klingentor*
* Η μεγάλη αίθουσα του κάστρου (το παρεκκλήσι του Αγ. Blasius)
* Το κάστρο Toppler στην κοιλάδα Tauber
* Η γέφυρα πάνω από το Tauber
* Το Wildbad Ρότενμπουργκ χτίστηκε μεταξύ 1898 και το 1903 από τον Friedrich Hessing ως ξενοδοχείο. Από το 1982 χρησιμοποιείται ως συνεδριακό κέντρο της Ευαγγελικής εκκλησίας.
* Το ιστορικό δημαρχείο της πόλης με τον πύργο του ρολογιού και το ρολόι *Meistertrunk*
* Το ιστορικό κτίριο Altes Brauhaus
* Το παλιό Δημαρχείο
* Η Μονή
* Η εκκλησία των Φραγκισκανών

Πολιτιστικές αναφορές
---------------------

Το Ρότενμπουργκ έχει εμφανιστεί σε πολλές ταινίες, κυρίως σε ταινίες φαντασίας. Ήταν η έμπνευση για το χωριό του του Πινόκιο στην ταινία της Walt Disney το 1940 . Μερικές φορές συγχέεται με την πόλη που εμφανίζεται στο τέλος της ταινίας του *Γουίλι Γουόνκα και το Εργοστάσιο Σοκολάτας* (1971) - αυτή ήταν η πόλη Nördlingen. Η πόλη υπηρέτησε ως μια βάση για την φανταστική πόλη του Lebensbaum ("δέντρο της ζωής") στο βιντεοπαιχνίδι *Σκιά των Αναμνήσεων* (*η Σκιά του Πεπρωμένου* στην Αμερικανική αγορά). Πολλές εικόνες από την πόλη που χρησιμοποιήθηκαν σε ορισμένα μέρη της ταινίας  *Ο Υπέροχος Κόσμος των Αδερφών Γκριμ*, και στο τρέιλερ της ταινίας η κάμερα πετά πάνω από την πόλη με κατεύθυνση από την κοιλάδα προς το Δημαρχείο. Στο ανακαινισμένο τείχος μπορεί κανείς να βρει μια πινακίδα που αναφέρεται στην ταινία αυτή. Στο  Ρότενμπουργκ έγινε μέρος των ταινιών *ο Χάρι Πότερ και οι Κλήροι του θανάτου – Μέρος 1* (2010) και *Μέρος 2* (2011).

Φωτογραφίες
-----------

* Παλιά πόλη: τα σπίτια Markusturm και RöderbogenΠαλιά πόλη: τα σπίτια Markusturm και Röderbogen
* Το τείχος της πόληςΤο τείχος της πόλης
* Η αγορά δίπλα στο δημαρχείοΗ αγορά δίπλα στο δημαρχείο
* Θέα μιας οδού (1) στο ΡότενμπουργκΘέα μιας οδού (1) στο Ρότενμπουργκ
* Θέα μιας οδού (2)Θέα μιας οδού (2)
* Μνημείο για τον πρώην δήμαρχο Heinrich Toppler στον κήπο του κάστρου (Burggarten)Μνημείο για τον πρώην δήμαρχο Heinrich Toppler στον κήπο του κάστρου (Burggarten)

Αδελφοποιημένες Πόλεις
----------------------

* Πόλη: Athis-Mons, Γαλλία
* Σούζνταλ, Ρωσία
* Uchiko, Ιαπωνία
* Montagnana, Ιταλία

Αξιοσημείωτοι άνθρωποι
----------------------

* Georg Falck (1630-1689), οργανίστας στην Εκκλησία του Αγίου Ιακώβου, συνθέτης και θεωρητικός της μουσικής
* Franz Boll (1867-1924), ιστορικός της επιστήμης και βιβλιοθηκάριος
* Wilhelm Borkholder (1886-1945), νομικός και ο Λόρδος Δήμαρχος του Ansbach
* Friedrich Uebelhoer (1893-1945), πολιτικός (NSDAP)
* Wilhelm Heer (1894-1961), πολιτικός (NSDAP), Μέλος του Ράιχσταγκ
* Κριστόφ Stählin (1942-2015), συγγραφέας
* Ο ότο Α. Böhmer (γεννημένος το 1949), συγγραφέας
* Χριστιανική Mittermeier (γεννήθηκε το 1965), μάγειρας
* 1SG Ντέιβιντ Νόρις (1974 - ) μέλος του Στρατού των ΗΠΑ

Αναφορές
--------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 13564. Ανακτήθηκε στις 6  Αυγούστου 2018.
2. ↑  www.mayorsforpeace.org/english/membercity/map/europe.html. Ανακτήθηκε στις 4  Ιουλίου 2019.
3. ↑  www.bay-staedtetag.de/bayerischer-staedtetag/mitglieder/alphabetische-liste/. Ανακτήθηκε στις 17  Νοεμβρίου 2019.
4. ↑  «Alle politisch selbständigen Gemeinden mit ausgewählten Merkmalen am 31.12.2018 (4. Quartal)». Federal Statistical Office. Αρχειοθετήθηκε από το πρωτότυπο στις 10  Μαρτίου 2019. Ανακτήθηκε στις 10  Μαρτίου 2019.
5. ↑  «Alle politisch selbständigen Gemeinden mit ausgewählten Merkmalen am 31.12.2022». (Γερμανικά) *register of German municipalities (2022)*. Federal Statistical Office. 21  Σεπτεμβρίου 2023. Ανακτήθηκε στις 7  Οκτωβρίου 2023.
6. ↑  Joshua Hagen: Preservation, Tourism and Nationalism: The Jewel of the German Past, p. 80
7. ↑  Joshua Hagen, "The Most German of Towns: Creating an Ideal Nazi Community in Ρότενμπουργκ ob der Tauber", Annals of the Association of American Geographers 94:1 (2004), pp. 207–227, *passim*.
8. ↑ . Ρότενμπουργκ.de/index.php?id=596
9. ↑  Shadow of Memories Αρχειοθετήθηκε 2016-03-03 στο Wayback Machine. review on *Adventure Archive*.
10. ↑  , Trailer of "The Wonderful World of the Brothers Grimm" on YouTube

Εξωτερικοί σύνδεσμοι
--------------------

* Ρότενμπουργκ o.δ.T Τουριστικό Γραφείο ιστοσελίδα Αρχειοθετήθηκε 2015-08-12 στο Wayback Machine.
* Ρότενμπουργκ ταξιδιωτικό οδηγό Αρχειοθετήθηκε 2015-10-23 στο Wayback Machine. (Αγγλικά)
* Εγκληματολογικού μουσείου
* Εικόνες του Ρότενμπουργκ ob der Tauber (Αγγλικά) (Γερμανικά)
* Κούκλα και Μουσείο Παιχνιδιών (Puppen - und: μουσείο παιχνιδιών)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129657859
* LCCN: n80145332
* GND: 4050698-8
* SUDOC: 077783891
* BNF: cb119853298 (data)
* NKC: ge134458

 |

 |